รัฐบาลไทย-ข่าวทำเนียบรัฐบาล-ปลัดมหาดไทย ปลุกใจราชสีห์และภาคีเครือข่าย 21 อำเภอพื้นที่จังหวัดภาคกลางตอนล่างและภาคใต้ เน้นย้ำ สร้างทีมแห่งการพัฒนาการเปลี่ยนแปลงด้วยความรัก ความสามัคคี และอุดมการณ์ที่แน่วแน่
วันพุธที่ 20 กรกฎาคม 2565
ปลัดมหาดไทย ปลุกใจราชสีห์และภาคีเครือข่าย 21 อําเภอพื้นที่จังหวัดภาคกลางตอนล่างและภาคใต้ เน้นย้ํา สร้างทีมแห่งการพัฒนาการเปลี่ยนแปลงด้วยความรัก ความสามัคคี และอุดมการณ์ที่แน่วแน่
ปลัดมหาดไทย ปลุกใจราชสีห์และภาคีเครือข่าย 21 อําเภอพื้นที่จังหวัดภาคกลางตอนล่างและภาคใต้ เน้นย้ํา สร้างทีมแห่งการพัฒนาการเปลี่ยนแปลงด้วยความรัก ความสามัคคี และอุดมการณ์ที่แน่วแน่เพื่อสร้าง “ความสุขที่ยั่งยืนของพี่น้องประชาชน”
เมื่อวันที่ 18 ก.ค. 65 เวลา 15.00 น. นายสุทธิพงษ์ จุลเจริญ ปลัดกระทรวงมหาดไทย ได้เป็นประธานเปิดโครงการฝึกอบรมเชิงปฏิบัติการผู้นํานักขับเคลื่อนยุทธศาสตร์นําการเปลี่ยนแปลง ระดับอําเภอ กรมการปกครอง รุ่นที่ 1 ภาคกลางตอนล่างและภาคใต้ ตามโครงการอําเภอนําร่องการ “บําบัดทุกข์ บํารุงสุข” แบบบูรณาการ และบรรยายพิเศษ “ทําไมต้อง “C A S T” (Change Agents for Strategic Transformation (CAST))” หลักสูตร “ผู้นํานักขับเคลื่อนยุทธศาสตร์นําการเปลี่ยนแปลงระดับอําเภอ” ผ่านระบบ Zoom Meeting โดยมี รศ.วรวรรณ โรจนไพบูลย์ ผศ.พิเชฐ โสวิทยสกุล ที่ปรึกษาปลัดกระทรวงมหาดไทย นายบุญลือ ธรรมธรานุรักษ์ ผอ.สํานักบริหารการปกครองท้องที่ กรมการปกครอง นางสาวอรอุมา วรแสน ผอ.กลุ่มงานพัฒนาทรัพยากรมนุษย์ สถาบันดํารงราชานุภาพ นายอําเภอและภาคีเครือข่ายของกระทรวงมหาดไทย รวมจํานวน 210 คน และนายอําเภอที่สมัครเข้าร่วมโครงการฯ 54 อําเภอ จากจังหวัดเพชรบุรี กาญจนบุรี นครปฐม ประจวบ ราชบุรี สมุทรสงคราม สมุทรสาคร กระบี่ ชุมพร นครศรีธรรมราช พังงา ภูเก็ต ระนอง สุราษฎร์ธานี ตรัง นราธิวาส ปัตตานี พัทลุง ยะลา สงขลา จังหวัดสตูล ร่วมรับฟัง
นายสุทธิพงษ์ จุลเจริญ กล่าวว่า ขอขอบคุณกรมการปกครองที่ได้ให้ความสําคัญกับการเสริมสร้างศักยภาพท่านนายอําเภอและทีมงานภาคีเครือข่ายของท่านนายอําเภอในการร่วมกัน Change for Good สร้างสรรค์สิ่งที่ดีให้กับพี่น้องประชาชนในพื้นที่ ด้วยการต่อยอดจัดฝึกอบรมเชิงปฏิบัติการผู้นํานักขับเคลื่อนยุทธศาสตร์นําการเปลี่ยนแปลง ระดับอําเภอ ตามโครงการอําเภอนําร่องการ “บําบัดทุกข์ บํารุงสุข” แบบบูรณาการ ซึ่งท่านนายอําเภอและภาคีเครือข่ายทุกท่านได้แสดงเจตจํานงและเสียสละเวลามาร่วมใช้ชีวิตอยู่ด้วยกันเพื่อร่วมกันแลกเปลี่ยนเรียนรู้และละลายพฤติกรรมร่วมกันกับทีมงานภาคีเครือข่ายของแต่ละอําเภอ อันประกอบด้วย ภาคผู้นําศาสนา ภาควิชาการ ภาคราชการ ภาคเอกชน ภาคประชาสังคม ภาคประชาชน และภาคสื่อสารมวลชน แตกต่างกันไปตามแต่ละพื้นที่ อันเป็นรูปธรรมที่ทําให้เห็น “จิตใจที่รุกรบและความเสียสละ” ทั้งในฐานะข้าราชการในพระบาทสมเด็จพระเจ้าอยู่หัวและในฐานะจิตอาสา เราทําความ ดี ด้วยหัวใจ ซึ่งมีเป้าหมายที่สําคัญ คือ การที่จะทําสิ่งที่ดี ก่อให้เกิดการพัฒนาที่ยั่งยืนต่อพี่น้องประชาชนในพื้นที่อําเภอ ซึ่งหากทุกอําเภอในประเทศไทยร่วมกันขับเคลื่อน สิ่งที่ดีก็จะเกิดขึ้นเต็มทุกพื้นที่ตารางนิ้วของประเทศไทย
“กระทรวงมหาดไทยมีความคาดหวังที่จะเห็นนายอําเภอในฐานะนายกรัฐมนตรีของอําเภอ ได้ทําหน้าที่ 1) เป็นนายอําเภอที่ดีของพี่น้องประชาชน นายอําเภอที่ดีของพระบาทสมเด็จพระเจ้าอยู่หัว คือ ทุ่มเทอุทิศความรู้ ความสามารถ กําลังกาย กําลังใจ ทํางานร่วมกับภาคีเครือข่ายทั้ง 7 ภาคีเครือข่าย นําเอาสภาพปัญหา ความต้องการของพี่น้องประชาชน และเรื่องที่ดี สิ่งที่ดี ที่จะต้องทําให้เกิดขึ้นไปทําให้เกิดเป็นรูปธรรมอย่างแท้จริง โดยมีเป้าหมายที่สําคัญที่สุดคือ เรื่อง “การพัฒนาที่ยั่งยืน (Sustainable Development Goals : SDGs) ทั้ง 17 ข้อขององค์การสหประชาชาติ รวมถึงผลสํารวจปัญหาความเดือดร้อนของพี่น้องประชาชนผ่านแพลตฟอร์ม ThaiQM และระบบ TPMAP และเป้าหมายของรัฐบาลผ่านนโยบายของกระทรวงและกรมต่าง ๆ ที่ลงไปยังจังหวัด/อําเภอทั่วประเทศ ทั้งเรื่องโครงสร้างพื้นฐาน ปัญหาสิ่งแวดล้อม ชีวิตความเป็นอยู่ สังคม วัฒนธรรม การเข้าถึงบริการของรัฐต่าง ๆ ทั้งที่อยู่ในระบบ และที่อาจยังตกสํารวจ แต่เป็นสิ่งที่ต้องแก้ปัญหาและเร่งพัฒนา โดยน้อมนําหลักปรัชญาของเศรษฐกิจพอเพียงและทฤษฎีใหม่ประยุกต์สู่โคก หนอง นา มาใช้ให้เกิดผลสัมฤทธิ์ 2) นายอําเภอต้องเป็นผู้นําที่แท้จริงของพื้นที่อําเภอในฐานะ “นายกรัฐมนตรีของอําเภอนั้นๆ” ทั้งการศึกษา สาธารณสุข ศิลปวัฒนธรรม การอํานวยความเป็นธรรมให้กับพี่น้องประชาชน และการเป็นผู้นําที่อยู่ในหัวใจของพี่น้องประชาชน ด้วยการรับเอางานของทุกกระทรวง ทุกกรม ที่เป็นหน้าที่ของนายอําเภอ เพื่อแสดงให้เห็นว่า “สถาบันนักปกครอง” อันหมายถึง ผู้ว่าราชการจังหวัดและนายอําเภอ เป็นเสาหลักในการ “บําบัดทุกข์ บํารุงสุข” ให้กับพี่น้องประชาชนสืบต่อมาถึงปัจจุบัน และ 3) นายอําเภอเป็นเหมือนแม่เหล็กที่สามารถดึงดูดใจภาคีเครือข่ายที่มีจิตอาสาทั้ง 7 ภาคีเครือข่าย อันหมายถึง ไม่มีอามิสสินจ้าง ค่าตอบแทน หรือยศถาบรรดาศักดิ์ แต่มี “ใจ” ที่เต็มไปด้วยแรงปรารถนาดีที่อยากเห็นพี่น้องในพื้นที่บ้านเกิดเมืองนอน อยากเห็นคนในอําเภออยู่อย่างมีความสุข มีความรัก ความสามัคคี ในการพัฒนา โดยคํานึงถึงภูมิสังคม จนทําให้การพัฒนานั้นมีความยั่งยืน โดยต้องขอขอบคุณกําลังสําคัญ คือ รศ.วรวรรณ โรจนไพบูลย์ และ ผศ.พิเชฐ โสวิทยสกุล ที่เป็นหลักในการขับเคลื่อนไปสู่เป้าหมายที่พวกเราทุกคนมีเจตจํานงร่วมกัน ทั้งนี้ ก้าวแรกที่สําคัญที่สุดของการทํางานเป็นทีมเพื่อให้เกิดการพัฒนาที่ยั่งยืน คือ “การพัฒนาคน” เพื่อให้คนได้ไป Change for Good สร้างสิ่งที่ดีในพื้นที่ได้ ซึ่งหาก 3 เป้าหมายข้างต้นนี้ถูกขับเคลื่อนอย่างแน่วแน่ มุ่งมั่น ตั้งใจด้วยจิตวิญญาณของนายอําเภอผู้เป็น “ราชสีห์ผู้จงรักภักดีของพระบาทสมเด็จพระเจ้าอยู่หัว” ที่มีแรงปรารถนา (Passion) ต้องการบําบัดทุกข์ บํารุงสุข ขยายผลองค์ความรู้และประสบการณ์ที่ได้รับจากการฝึกอบรมให้เป็นรูปธรรมไปสู่พี่น้องประชาชนในทุกพื้นที่ ก็จะทําให้เกิดพัฒนาประเทศชาติให้มีความมั่นคง มั่งคั่ง และยั่งยืน” นายสุทธิพงษ์ฯ กล่าวเน้นย้ํา
นายสุทธิพงษ์ จุลเจริญ กล่าวต่ออีกว่า ปรากฏการณ์ที่สําคัญในการขับเคลื่อนทีมงานของท่านนายอําเภอให้เกิดขึ้นอย่างมีประสิทธิภาพ แบ่งเป็น 2 ทีม กับ 1 รูปแบบ คือ 1) เสริมสร้าง บ่มเพาะ “ทีมอําเภอ” ซึ่งได้มาร่วมอบรมในครั้งนี้ ให้เป็นทีมที่มีใจรุกรบ มีแรงขับเคลื่อนต่ออย่างไม่หยุดยั้ง เกิดเป็น “ทีมที่มีความแข็งแกร่ง” ในพื้นที่ 2) พัฒนาศักยภาพทีมที่เป็นทางการ คือ “คณะกรรมการหมู่บ้าน (กม.)” ที่มีอยู่ทุกหมู่บ้าน ด้วยการปลุกเร้า 5 ทหารเสือของอําเภออันประกอบด้วย ปลัดอําเภอผู้รับผิดชอบประจําตําบล พัฒนากรประจําตําบล เกษตรประจําตําบล สาธารณสุขประจําตําบล ปศุสัตว์ประจําตําบล ฯลฯ ให้เป็นทีมที่มีความเข้มแข็ง ลงไปประชุม พูดคุย ทําสัญญาประชาคมกับคณะกรรมการหมู่บ้านว่า จะมุ่งมั่นตั้งใจปฏิบัติหน้าที่ของผู้นําหมู่บ้านให้ดีที่สุด และ 1 รูปแบบ คือ ไปขยายผลสร้าง “ทีมตําบล” ให้เกิดขึ้นในทุกตําบลในพื้นที่ โดยแสวงหาความร่วมมือจากภาคีเครือข่ายในพื้นที่ เพื่อให้พี่น้องประชาชนในพื้นที่จะได้มีหลักประกันว่า “นายอําเภอจะมีทีมงานช่วยเหลือในการขับเคลื่อนสิ่งที่ดีให้เกิดขึ้นในพื้นที่เพิ่มมากขึ้น และยิ่งถ้าคณะกรรมการหมู่บ้านได้รับการปลุกกระตุ้นให้มีเข้มแข็งขึ้นมาอีกครั้ง ก็จะเพิ่มทวีคูณแรงแห่งการ Change for Good ให้เกิดขึ้นในพื้นที่ โดยต้องน้อมนําพระบรมราโชวาท พระราชดํารัส และพระราชดําริ อาทิ การเห็นประโยชน์ส่วนรวมมากกว่าส่วนตัว เห็นงานราชการเป็นงานสําคัญของแผ่นดิน มีความรู้ทั้งในเรื่องหลักวิชาการ หลักกฎหมาย และเรื่องทักษะในการปฏิบัติหน้าที่ราชการ และรู้ลึกถึงก้นบึ้งของหัวใจในเรื่องของการวินิจฉัยตัดสินปัญหาหรือตัดสินใจว่าจะทําอะไรอยู่บนพื้นฐานของการเป็นคนดี มีคุณธรรม มีเหตุมีผล เพื่อให้ “พี่น้องประชาชนมีความสุข” พร้อมทั้งสืบสานพระปณิธานด้วยอุดมการณ์ “บําบัดทุกข์ บํารุงสุข” ของสมเด็จฯ กรมพระยาดํารงราชานุภาพ โดยที่พวกเราจะให้ความรักกับพี่น้องประชาชนมากกว่าการไปใช้อํานาจบาตรใหญ่กับพี่น้องประชาชน และจะมุ่งมั่นทํางานจนรองเท้าสึกก่อนกางเกงขาด ด้วยการช่วยกันลงพื้นที่เยี่ยมเยียน ผูกมิตร และร่วมคิด ร่วมทํากับพี่น้องประชาชน ไม่นั่งอยู่เฉพาะในห้องทํางาน หรือสํานักงาน และไม่อายที่จะยอมรับความผิดพลาดในการทํางาน การบริหารจัดการ โดยความผิดพลาดนั้นไม่ได้เกิดจากความตั้งใจที่จะทําให้ผิด และไม่ได้เกิดเพราะเราหุนหันพลันแล่นตัดสินใจทําอะไรเพียงลําพัง แต่ผ่านกระบวนการทํางานร่วมกับภาคีเครือข่ายทุกภาคีเครือข่ายแล้ว และมันผิดพลาด ที่เราพร้อมจะแก้ไขในสิ่งผิด เพื่อให้ประเทศชาติมั่นคง ประชาชนมีความสุข สืบสานในพระราชปณิธานภายใต้หลักปรัชญาของเศรษฐกิจพอเพียง สร้างหลักประกันที่จะทําให้พี่น้องประชาชนมีความสามารถในการพึ่งพาตนเองได้ ไม่ใจร้อน ค่อยเป็นค่อยไป พออยู่ พอกิน พอร่มเย็น และช่วยเหลือตนเองได้ และเมื่อมีเหลือก็เอาไปทําบุญทําทาน แล้วถ้ายังเหลืออีก ก็ให้รู้จักประกันความเสี่ยงให้กับชีวิต ด้วยการถนอมอาหาร แปรรูป ทั้งนี้ เพื่อให้หลักประกันมีอยู่อย่างยั่งยืนโดยแท้ คือ “ต้องมีพวก” มีการรวมกลุ่มคนมีจิตอาสา ซึ่งจะเป็นทางรอดของโลก ที่จะทําให้ประเทศเรามีความเจริญอย่างยั่งยืน แม้จะเกิดวิกฤตเศรษฐกิจ โรคระบาด หรือความขัดแย้งทางสังคมก็ตาม ด้วยการเปิดใจกว้าง รับสิ่งที่เป็นคําแนะนํา ข้อเสนอแนะ คําวิพากษ์วิจารณ์ ด้วยหัวใจที่ให้ความเคารพ ทําให้ดวงตาเห็นธรรม นําไปสู่การแก้ไขในสิ่งผิดได้
“สิ่งสําคัญประการสุดท้ายในการขับเคลื่อนให้เกิด “ผู้นํานักขับเคลื่อนยุทธศาสตร์นําการเปลี่ยนแปลง ระดับอําเภอ” คือ นายอําเภอและทีมงานทุกคนต้องทํางานตามหลัก RER อันได้แก่ 1) Routine Job ทําให้สิ่งที่เราทําตามอํานาจหน้าที่ ตามภาระงานปกติ ให้เกิดสิ่งที่ดีอย่างต่อเนื่อง 2) Extra Job คือ ไม่นิ่งดูดายที่จะทําสิ่งที่ดีด้วยหัวใจเพิ่มขึ้นในทุกลมหายใจ จากก้นบึ้งของหัวใจที่อยากทําดี อยากพัฒนา อยากให้ดีขึ้น ๆ อยู่เสมอ โดยบูรณาการทํางานร่วมกับภาคีเครือข่ายทุกภาคีเครือข่าย และ 3) Report ด้วยการสื่อสารทุกช่องทาง เป็นภาคีเครือข่ายสื่อมวลชนด้วยตัวเราเองด้วย โดยใช้สื่อโซเชียลมีเดียต่าง ๆ สร้างการรับรู้สิ่งที่ดี เชิญชวนให้คนในพื้นที่ร่วมกันทําความดี ร่วมกันบริจาค ร่วมกันช่วยเหลือผู้ยากไร้ ผู้ตกทุกข์ได้ยากในพื้นที่ อันจะทําให้ทุก ๆ ข้อมูลข่าวสารที่ประชาชนทุกคนรับรู้ และเมื่อทุกพื้นที่ตารางนิ้วมีแต่เรื่องดี ๆ สิ่งดี ๆ ก็จะเกิดขึ้นในพื้นที่อย่างยั่งยืน” นายสุทธิพงษ์ฯ กล่าวเพิ่มเติม
นายสุทธิพงษ์ จุลเจริญ กล่าวในช่วงท้ายว่า ปัจจัยที่ทําให้ประสบความสําเร็จในการทํางาน เรื่องใหญ่ที่ต้องมีคือ แรงปรารถนา (Passion) และทัศนคติ (Attitude) ที่ดี ควบคู่กับความสามารถ (Ability) และความรู้ (Knowledge) ทํางานเป็นทีม (Teamwork) เป็นคนดีของสังคม เพื่อทําให้สิ่งที่เป็นไปไม่ได้ (Impossible) ให้ทําได้ (I’m possible) คือ ทําในสิ่งที่ดี และคนมีความสุขอย่างยั่งยืน โดยต้องมีคุณธรรมที่สําคัญ “ความอดทน” ดังพุทธชาดก “พระมหาชนก” ที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ได้พระราชทานไว้เตือนสติพวกเราทุกคน ให้มีความเพียรพยายาม และอดทนที่จะสร้างสรรค์สิ่งที่ดีงาม และขณะเดียวกันขอให้น้อมนําพระบรมราโชวาทที่ทรงสอนให้พวกเราทุกคนได้ช่วยกันทําหน้าที่อันใหญ่ยิ่ง คือ “เราไม่สามารถทําให้ทุกคนเป็นคนดีได้ แต่ต้องช่วยส่งเสริมคนดีให้มีอํานาจ” และรู้จักคิด วิเคราะห์ พิจารณาน้อมนําทฤษฎีใหม่ที่มีมากกว่า 40 ทฤษฎีไปปรับใช้ในพื้นที่ให้เหมาะสมกับสภาพภูมิสังคม และทําให้คนทุกคนทําความดี เพื่อให้ความดีเป็นอาหารบํารุงใจ เป็นผลตอบแทนให้พวกเราสุข คือ “สุขใจ” และช่วยกันรักษาเยื่อใยแห่งความรัก ความปรารถนาดีต่อผู้อื่นให้เหนียวแน่นมั่นคง มุ่งมั่นขับเคลื่อนเพื่อที่จะให้การจัดทําแผนยุทธศาสตร์และแผนขับเคลื่อนฯ การสร้างตัวแบบนโยบายและขยายผลการบริหารจัดการน้ําและลดความเสี่ยงจากอุทกภัย การขจัดความยากจนและพัฒนาคนทุกช่วงวัยอย่างยั่งยืน อันสอดคล้องกับเป้าหมายการพัฒนาที่ยั่งยืน (SDGs) และน้อมนําเอาหลักปรัชญาของเศรษฐกิจพอเพียงและทฤษฎีใหม่ประยุกต์สู่โคก หนอง นา ขับเคลื่อนไปสู่พี่น้องประชาชนให้กว้างขวางมากขึ้น ด้วยความรัก สามัคคี และอุดมการณ์ที่แน่วแน่ของทุกท่าน เป็นทีมแห่งการพัฒนาการเปลี่ยนแปลงเพื่อ “ความสุขที่ยั่งยืนของพี่น้องประชาชน” ให้สําเร็จตามเป้าหมายของพวกเราทุกคน